[{"text_idx": "#000002", "text": "Ne, s\u0302i ne povis ec\u0302 imagi. Ne nur c\u0302ar mi mendis jam la trian botelon da vino, sed ankau\u0306 c\u0302ar la cirkonstancoj estis iom strangaj. Eble mi faris la demandon iom pli lau\u0306te ol mi devis, c\u0302ar ankau\u0306 la kelnero dormetanta malantau\u0306 la vers\u0302tablo subite levis la kapon por subau\u0306skulti la interparolon de la solaj gastoj en la angulo de la kela drinkejo."}, {"text_idx": "#000003", "text": "\u2014 Estis tio en la mezamerika urbo G., kie mi apartenis al iu literaturamanta rondeto."}, {"text_idx": "#000004", "text": "Dum kunveno unu el la membroj de la rondo priparolis la vivon de loka poeto M., kiu estis diplomato de tiu lando en Eu\u0306ropa c\u0302efurbo."}, {"text_idx": "#000007", "text": "\u2014 La rakontanto faris longan parentezon koncerne la poeton, kaj larg\u0302e parolis"}, {"text_idx": "#000017", "text": "Voc\u0302oj au\u0306dig\u0302is de la s\u0302tuparo, kiu de la strato kondukis en nian kelon. Estis du ebriuloj, kiuj, vidante la preskau\u0306 malplenan volban kelon tuj restumblis la s\u0302tuparon supren."}, {"text_idx": "#000018", "text": "Denove ni restis solaj en la angulo de la humida medio de tiu mezepoka volbaj\u0302o, kun profunde enmasonigitaj fenestretoj."}, {"text_idx": "#000021", "text": "\u2014 Kiam vi revenis, kompreneble, vi ne elfalis el la diplomata rondo. Oni diras ke trovig\u0302is tie sufic\u0302aj manoj, kiuj de tempo al tempo estis pretaj etendig\u0302i por akcepti perditan s\u0302afidon."}, {"text_idx": "#000022", "text": "\u2014 Kaj kio okazis poste? \u2014Nora, kiel mi intime nomis s\u0302in \u2014 instigis min al plua rakontado."}, {"text_idx": "#000024", "text": "Nun jam restis nenia dubo, ke vi trovis la g\u0302ustan vivoparon por vi, kaj malgrau\u0306 lia ofta foresto, vi vivis felic\u0302an geedzan vivon. Pri tio mi konvinkig\u0302is plej bone, au\u0306skultante vian prelegon pri lia personeco en la mezamerika urbo kie ni konatig\u0302is."}, {"text_idx": "#000025", "text": "Post lia mistera morto vi restis vere sola, kun sakopleno da impresoj kaj spiritaj travivaj\u0302oj neripeteblaj."}, {"text_idx": "#000027", "text": "\u2014 Post tiu periodo s\u0302ajne mia informanto perdis vian spuron, c\u0302ar li nenion pluan povis diri pri via posta kaj nuna vivo."}, {"text_idx": "#000028", "text": "\u2014 Mi mem ne scias kiel mi travivis tiujn militajn kaj postmilitajn jarojn! Mi kas\u0302adis min c\u0302e provincaj parencoj, pri kio mi cetere verkis libron, kiun vi konas. Jaroj devis pasi antau\u0306 ol mi povis komenci normalajn homajn rilatojn."}, {"text_idx": "#000047", "text": "\u2014 Nu, sed fine vi enflugis kun la piloto en trankvilan kaj normalan aerhavenon..."}, {"text_idx": "#000053", "text": "\u201cSekvis fantazie felic\u0302aj tagoj, kvankam strangaj rigardataj de ekstere. S. estis pli da tempo survoje, ol hejme. Sed subite li telefonis el alia kontinento: \u2018Venu morgau\u0306 al Kazablanko, ni pasigos tie unu tagon kune\u2019."}, {"text_idx": "#000054", "text": "Kaj mi flugis tien en mia sporta aviadileto, kaj ni vivis en paradizo plenan tagnokton."}, {"text_idx": "#000055", "text": "Alian fojon la invito flugigis min al alia mondparto. Sed mi estis c\u0302iam preta. Por tiaj tagoj mi vivis... G\u0302is la katastrofo kiu lin forportis."}, {"text_idx": "#000056", "text": "Eleonora restis longe dau\u0306rigante senvoc\u0302e la rememorojn, tiel ke s\u0302i eble ec\u0302 ne rimarkis kiam mi mendis taksion. Poste ni suprenstumblis la s\u0302tuparon kaj silente hejmenveturis."}, {"text_idx": "#000057", "text": "Ni estingis la lumojn, sed la dormo ne volis alveni. Ankau\u0306 ne la apetito por maldormo."}]